Må bite i det sure eplet - Aftenposten
Må bite i det sure eplet
Ordfører i Nordreisa John Karlsen (Frp) og Per Willy Amundsen (stortingskandidat) til høyre, snakker med en velger på stand på Storslett.
FOTO: KJETIL NIELSEN SKOG/fFRAMTID I NORD
Nordreisa fjernet eiendomsskatten. Nå må tjenestetilbudet reduseres drastisk, eller det må skaffes nye inntekter. smp-stories-top-widget
Send inn spørsmål nå.
Det startet så lovende en septemberkveld for to år siden. Frp gjorde et knallvalg i den vidstrakte Troms-kommunen, og fikk, sammen med Høyres et rent flertall. Raskt ble det besluttet at all eiendomsskatt på boliger skulle fjernes.For å oppveie noe av tapet, foreslo Frp å inntektsføre 2,5 millioner kroner på bosetting av flyktninger.
Kommunen hadde allerede sagt ja til å ta imot flyktningene, som bringer med seg statlige tilskudd. Hvis flyktningene kom rett før nyttår, kunne inntektene bokføres for 2008 – mens utgiftene først ville påløpe året etter.Forsinket.Dessverre ble flyktningene forsinket. Nesten ingen dukket opp før årsskiftet. Det gjorde heller ikke de statlige millionene.Underskuddet for 2008 endte på vel 8 millioner. I år må kommunen slå hull på sparegrisen for å sikre budsjettbalansen. Et ekstraordinært utbytte fra kraftlaget på 16,6 millioner er hentet ut.Men den manøveren kan ikke gjentas. Utsiktene for 2010 er dystre. Ifølge rådmannen må enten tjenestetilbudet reduseres drastisk, eller så må det skaffes nye inntekter.Det betyr trolig eiendomsskatt.
Å gjøre tilbaketog på eiendomsskatten er neppe spesielt fristende i et valgår. I juni besluttet kommunestyret at saken skal avgjøres 24. september – ti dager etter stortingsvalget.Lite fristende.I formannskapet har ordfører John Karlsen (Frp) stemt for å gjeninnføre eiendomsskatten, med mindre kommunen fikk økte statstilskudd i vår. De kom ikke, men nå har Karlsen modifisert sitt syn:–Vår intensjon er å jobbe knallhardt mot at vi får eiendomsskatt. Vi spinker og sparer på alle områder, sier han, men innrømmer at skatten kan bli vanskelig å komme utenom.Karlsen vil utsette avgjørelsen i det lengste, til desember. Frps stemmer trengs ikke for å vedta skatten. Høyres mann i kommunestyret, Halvar Wahlgren, sitter på vippen. Han har klargjort at i valget mellom å kutte tjenester og innføre eiendomsskatt, så velger han det siste.Nordreisa har uforholdsmessig store utgifter til ressurskrevende tjenester. Politikerne håper på en bedre statlig støtteordning for slike tjenester.De har heller ikke gitt opp håpet om at kommunene i Nord-Troms skal få like store statstilskudd som Finnmark-kommunene.Ikke asylmottak.Statssekretær Dag-Henrik Sandbakken (Sp) i Kommunaldepartementet opplyser at saken vil bli vurdert i statsbudsjettet til høsten, men kan ikke love noe.Nordreisa kunne også, om de ønsket, tjent noen kroner på asylsøkere – i tillegg til flyktningene. UDI har sendt en forespørsel, og et privat firma har vært interessert i å leie et hotell til formålet. Dette ble nedstemt i kommunestyret, blant annet på grunn av press på kommunens tjenester og fordi man fryktet at Nordreisas reiselivssatsing skulle rammes.Ifølge Karlsen har UDI nå lagt planen på is.Men de bosatte flyktningene er ordføreren fornøyd med.–De glir godt inn i vår kommune, både med hensyn til språk og jobb. Etter hvert forsørger de seg selv, sier han. smp-stories-bottom-widget